Navarra Suma talde parlamentarioko Pedro José González Felipe jaunak egindako 10-20/PES-00221 galdera idatziari dagokionez, Hezkuntzako kontseilariak jakinarazten du:

1.- 2020-2021 ikasturtean, Murchanteko “Mardones y Magaña” HLHIPko A ereduan ikasten duten **IKASLEEN KOPURUA**, mailaka eta taldeka:

|  |  |  |
| --- | --- | --- |
|  | HAUR HEZKUNTZA | LEHEN HEZKUNTZA |
| Taldeak | 3 urte | 4 urte | 5 urte | 1.a  | 2.a  | 3.a  | 4.a  | 5.a  | 6.a  |
| A | 4 | 0 | 0 | 3 | 0 | 0 | 3 | 0 | 8 |
| B | 0 | 0 | 0 | 0 | 0 | 0 | 0 | 6 | 0 |
| C | 0 | 6 | 8 | 0 | 2 | 6 | 0 |  |  |
| GUZTIRA | 4 | 6 | 8 | 3 | 2 | 6 | 3 | 6 | 8 |
| 18 | 28 |
| 46 |

2.- A ereduko ikasle horien **HASIERAKO ANTOLAKETA**, 2019-2020 ikasturtearen hasieran:

|  |  |  |
| --- | --- | --- |
|  | HAUR HEZKUNTZA | LEHEN HEZKUNTZA |
| Taldeak | 3 urte | 4 urte | 5 urte | 1.a  | 2.a  | 3.a  | 4.a  | 5.a  | 6.a |
| A | 3 | 2 | 2 | 1 | 0 | 0 | 2 | 2 | 5 |
| B | 1 | 0 | 2 | 1 | 0 | 3 | 0 | 4 | 3 |
| C | 0 | 4 | 4 | 1 | 2 | 3 | 1 |  |  |
| GUZTIRA | 4 | 6 | 8 | 3 | 2 | 6 | 3 | 6 | 8 |
| 18 | 28 |
| 46 |

3.- **JUSTIFIKAZIOA**:

Ikuskatzaileak ikastetxean egin zuen bisitaldian, irailaren 21ean, protokolo ofizialean ezarritako prebentzio soziosanitarioaren neurriak aplikatzea gainbegiratu zituen. Ikusi zen Euskara ikasgaiaren ikasgela batean, aldi berean, 3 ikastalde desberdinetako Lehen Hezkuntzako 1. mailako 3 ikasle zeudela (talde egonkor bakoitzeko bat). Protokolo ofizialaren B.2 apartatuan ezarri denez, ikastalde batean talde egonkor desberdinetako ikasleak badaude, adingabeen arteko elkarrekintzak saihesteko segurtasun neurriak aplikatu behar dira, banatzeko bitarteko fisikoak barne (manparak). Zuzendaria eta euskara irakaslea bertan egonda, hautazko ikasgaiak ikasteko taldeetan manpara bereizle gehiegi erabiltzea saihesteko, ikasgai horietako ikasleak, ahal den heinean, bizikidetza-talde egonkor berean berrantolatzea proposatu zen.

4.- **ERAGINDAKO IKASLEAK** (ikasturteka eta hizkuntza-ereduka):

|  |  |  |
| --- | --- | --- |
|  | HAUR HEZKUNTZA | LEHEN HEZKUNTZA |
|  | 3 urte | 4 urte | 5 urte | 1.a  | 2.a  | 3.a  | 4.a  | 5.a  | 6.a  |
| A eredua | 1 | 2 | 4 | 2 | 0 | 3 | 1 | 2 | 3 |
| G eredua | 1 | 2 | 4 | 0 | 0 | 3 | 0 | 2 | 3 |
| GUZTIRA | 2 | 4 | 8 | 2 | 0 | 6 | 1 | 4 | 6 |
| 14 | 19 |
| 33 |

5.- Aldaketak familiei **KOMUNIKATZEA**: Mardones y Magaña HLHIPan, bi modutan jakinarazi dira:

1. Ikastetxeko familia guztiei zuzendutako mezu elektroniko orokorraren bidez, ikasgeletan manpara bereizle asko erabiltzea saihesteko, ikasleak berrantolatuko direla esanez.

1. Taldea aldatu behar izan duten ikasleen familiei egindako telefono-deiaren bidez.

Ikastetxeko Guraso Elkarteak zuzendaritzari ere informazioa eskatu zion, eta informazio zehatza eman zitzaien, aldaketen arrazoiak azalduta (telefonoz, eta gero, posta elektronikoz).

6.- **JASOTAKO ALEGAZIOAK:**

1. **Ikastetxeak** familia baten kexa jaso zuen telefono bidez, ikasleen antolaketan egin beharreko aldaketaren berri ematean. Familia berak ere aurrez aurre azaldu zuen desadostasuna zuzendariaren bulegoan, baita idatziz ere, posta elektronikoaren bidez. Gainera, IKE eredu gisa (Iradokizuna, Kexa, Erreklamazioa) 4 kexa jaso ziren; horietatik hiru familia berak jarri zituen, beren alaba aldaketaren eraginpean egon gabe.
2. **Ikuskapen Zerbitzuak** kexa bat jaso zuen posta elektronikoz eta telefonoz.

Iruñean, 2020ko urriaren 28an

Hezkuntzako kontseilaria: Carlos Gimeno Gurpegui